ATKV-oorde en SANBD vat hande vir skenkersplan oor Kerstyd‘n Individuele bloedskenking kan tot drie lewens red. Foto: Verskaf ATKV-oorde gaan vanjaar sy Kersbydrae maak deur ŉ bloedskenkingsprojek by al sy oorde landswyd van stapel te stuur. Ivor Hobbs, streeksbemarkingsbestuurder van die SA Nasionale Bloeddiens (SANBD), sê elke skenking kan tot drie lewens red. Hobbs beklemtoon ook dat daar tradisioneel ŉ ernstige tekort aan bloed oor Kerstyd is weens die hoë aantal ongelukke. Reyno Wepener, ATKV se oordbestuurder by Buffelspoort, sê die organisasie gaan daarom op Oukersdag al sy gaste, personeel en die Kersvaders by sy oorde landswyd aanmoedig om bloed te skenk. Volgens SANBD se statistieke, moet bykans 3 000 mense daagliks bloed skenk om aan die nasionale behoefte te voldoen. Skenkings oor Kerstyd beleef egter ŉ groot daling weens die skool- en universiteitsvakansies en ondernemings wat sluit. Wepener sê die ATKV-oorde wil met die inisiatief nie net voldoende bloedeenhede vir die feestyd insamel nie, maar ook ŉ positiewe houding en bewustheid oor bloedskenking bewerkstellig. Die organisasie wil ook bloedskenkings ŉ permanente deel van sy vakansie-aktiwiteite maak. Die ATKV-oorde en die SANBD sê gaste wat vanjaar aan die skenkingsinisiatief gaan deelneem, sal ŉ besonderse ervaring van die “skenking van lewe” hê. Interessante feite oor bloedskenking in Suid-Afrika: Vir meer inligting oor die ATKV en die inisiatief besoek gerus hulle webwerf.